Държавен вестник, бр. 53, 2014 г., стр. 21

БРОЙ  53	
Д Ъ Р Ж А В Е Н  В Е С Т Н И К 	
СТР.  21  
(2) Обменът на информация или данни 
по този раздел се извършва и с Европол и 
Евроюст, когато информацията или данните 
са за престъпления от тяхната компетентност.
Чл. 115. При предоставяне на информация 
или данни по този раздел на компетентен ор-
ган на друга държава членка компетентната 
специализирана структура на МВР може да: 
1. определи условия за използването им;
2. изиска съобщаване на резултата от 
наказателното производство или действията 
за събиране на данни с цел образуване на 
наказателно производство.
Чл. 116. Компетентната специализирана 
структура на МВР може да иска от съответ-
ния компетентен орган информация относно 
използването и последващата обработка на 
предоставените информация или данни. 
Чл. 117. (1) При условията и по реда на 
този раздел компетентна специализирана 
структура на МВР може да отправя искания 
до компетентните органи на държавите членки 
за предоставяне на информация или данни. 
(2) Компетентната специализирана струк-
тура на МВР използва получените по ал. 1 
информация или данни при спазване на опре-
делените от компетентния орган на държавата 
членка условия.
Чл. 118. Предоставените по реда на този 
раздел информация или данни на компетентна 
специализирана структура на МВР могат да: 
1. се използват само за целта, за която са 
поискани, или за предотвратяване на възник-
нала опасност за националната сигурност и 
обществения ред;
2. се обработват с друга цел извън случаите 
по т. 1 само с предварително разрешение от 
съответния компетентен правоприлагащ орган 
на държавата членка, предоставил информа-
цията или данните;
3. се използват като доказателство в на-
казателно производство само с предварител-
но разрешение от съответния компетентен 
правоприлагащ орган на държавата членка, 
предоставил информацията или данните.
Чл. 119. Министърът на вътрешните работи 
утвърждава формулярите-образци за обмен 
на информация или данни по този раздел. 
Раздел ІІІ 
Национална Шенгенска информационна 
система
Чл. 120. (1) В МВР се създава, поддържа 
и експлоатира Националната Шенгенска ин-
формационна система на Република Бълга-
рия (НШИС), свързана с Централната ШИС 
(ЦШИС). 
(2) Националната Шенгенска информацион-
на система осигурява обмена на информация 
по линия на ШИС между държавите, прилага-
щи Шенгенското законодателство, за защита 
на националната сигурност и обществения 
ред, управление на контрола по външните 
граници на Шенгенското пространство и за 
подпомагане на полицейското и съдебното 
сътрудничество.
(3) Националната Шенгенска информа-
ционна система съдържа регистър с данни, 
включващ пълно копие на базата данни на 
ЦШИС („национално копие“).
Чл. 121. Компетентните органи на МВР 
правят справки, въвеждат, актуализират и 
заличават сигнали в ШИС за издирвани или 
контролирани лица и вещи и за граждани 
на трети страни с отказ за влизане или пре-
биваване на територията на Шенгенското 
пространство по: 
1. собствена инициатива;
2. искане на друг орган в съответствие с 
неговата компетентност и право на достъп;
3. искане на физическо лице, отнасящо се 
до негови лични данни.
Чл. 122. Компетентните органи на МВР 
самостоятелно или съвместно с други ор-
гани осъществяват съвкупност от действия 
в изпълнение на мерките към сигналите, 
въведени в ШИС. 
Чл. 123. (1) Обработването на информация 
и лични данни в НШИС се осъществява по 
реда на този закон и на Закона за защита на 
личните данни. 
(2) Организацията и функционирането на 
НШИС, правото на достъп до ШИС, както и 
информационното взаимодействие се опреде-
лят с наредба на министъра на вътрешните 
работи.
Раздел ІV
Правомощия на органите за пожарна без- 
опасност и защита на населението
Чл. 124. (1) При извършване на пожаро-
гасителна и спасителна дейност, неотложни 
аварийно-възстановителни работи, оперативна 
защита при наводнения, операции по издир-
ване и спасяване, химическа, биологическа и 
радиационна защита при инциденти и аварии, 
свързани с опасни вещества и материали, 
органите за пожарна безопасност и защита 
на населението имат право: 
1. да влизат в жилищни, производствени 
и други сгради и помещения на физически и 
юридически лица;
2. да разрушават сгради или части от тях, 
да разглобяват конструкции, да отстраняват, 
унищожават или повреждат имущество или 
насаждения, когато няма друг начин за из-
вършването на дейността;
3. да използват спасителни, пожарогаси-
телни, транспортни, съобщителни и други 
технически средства – собственост на физи-
чески или юридически лица;
4. да привличат длъжностни лица, участни-
ци в доброволни формирования и граждани 
за оказване на съдействие;